እቲ ጻዕርን ድኻምን ወላዲቱ ዝስመዖ እቲ ቃንዛን ንብዓትን ወላዲቱ ዘይርስዕ ሰብ ዝፈተኖ ጉዕዞ ዝቐንዖ ይመስለኒ። ምንጪ ስእሊ, Per-Anders Pettersson ነብሲ ወከፍ’ቲ ኣብ ገጠር ተወሊዱ ዝዓበየ መንእሰይ፡ ሎሚ አዒንቱ ዓሚቱን ጻዕርን ድኻምን ወላዲቱን ሓፍቱን ብዓይነ ሕልንኡ ክዝክር እንከሎ መጠነ ክንደይ ዝእወዶ ዕዳ ከምዘለዎ ክስመዖ እዩ። ኣብ ዛዕለት እዚኣ፡ ነብሲወከፍ እቲ ብዝባን ኣዲኡን ሓፍቱን ካብ ዒላታትን ሽያኽን ወይ ካብ ወሓዚ ሩባታት ዓዱን ጎደቦኡን ብዝተጓረተ ማይ ጽምኡ ዘጥለለን ድሕሪት ተመሊሱ ነብሱ እንተፈቲሹ፡ማዕረ ክንደይ ዘይተኸፍለ ዕዳ ከምዘለዎ ክስቆሮ እዩ። እቲ ሎሚ፡ እንተስ ተማሂሩ፡ ብፍልጠቱ ተቖጺሩ ኣብ ከተማታት ዝነብር፡ እንተስ ዝሓሸ ናብራን ህይወትን ክደሊ ካብ ገጠራት ዓዱ ኣርሑቑ ምናልባት ዶባት ሃገሩ ሰጊሩ ብስደት ኣብ ሃገራት ምዕራብ ዝነብር፡ንሓንቲ ደቒቕ እውን ዓይኑ ዓሚቱ ሕሉፍ ህይወቱ እንተዘኪሩ ጻዕሪ ወላዱቱን ሓፍቱን ክስመዖ እዩ። እቲ ዝተወልደ ብዓቕሙ ዓዱን ገጠሩን ክሕግዝ፡ እቲ ህዝቢ ዘመሓድር መንግስቲ ከኣ ህይወትን ናብራን ገጠራት ከመሓይሽ ክጽዕር፡ እቲ ብጉልበት ዝዕመም ዕዮ ሕርሻ ብዘበናዊ መሳርሒ ንኽፍጸም ኣብ ምርምርን ምህዞን ክሰርሕ ንሓረስቶት ክድግፍ ግዴታ ኣለዎ። ሓፍትኹም ዕባይ ገጠር ነባሪት ስደት እየ!!
